《送友》
明代·释今壁

一笠随身恣远游，半岩烟雨宿丹丘。会同雪夜来伊浦，又趁霜钟别沃州。

黯黯青山人独去，迢迢寒影水空流。玉潭风急松声暮，满壁红霞映石楼。

作者简介：今壁（？—一六九五），字仞千。东莞人。俗姓温。弱冠出世，习毗尼于鼎湖。闻天然禅师倡道雷峰，徒步归之。禅师一见知为法器，许以入室。清圣祖康熙七年（一六六八）元旦，与澹归禅师同日付嘱。三十四年（一六九五）冬，分座海云。未几示寂。清光绪《广州府志》卷一四一有传。